runetrust/blame-folketinget-dk huggingface dataset:
Mattias Tesfaye (S), 2021-06-24:
Jeg bemærkede godt, at der var et medie, der havde lavet en rundspørge blandt landets borgmestre, om ikke de havde lyst til at lægge adresse til sådan et udrejsecenter, og at der i hvert fald var kommet en henvendelse den anden vej, fra Hjørrings borgmester, som havde det her forslag – som jeg ikke synes er godt.
Eva Kjer Hansen (V), 2008-01-09:
Endelig vil jeg kun sige, at jeg, ud over at jeg synes, at det er dejligt, at der er sådan et godt humør hos ordførerne og en tilfredshed med resultatet, gerne vil kvittere positivt for de meldinger, der går ud på, at der forhåbentlig kan fortsættes med den her linje, at vi, når vi nu starter de politiske drøftelser på det veterinære område, kan mønstre samme enighed på området.
Peter Skaarup (DF), 2008-05-30:
For vi undergraver vores asylsystem, hvis det er sådan, at man kommer til Danmark, får prøvet sin sag ved alle de instanser, der er, og at man finder ud af, at man altså ikke er berettiget til asyl og derfor skal tage hjem - og man så alligevel vælger ikke at tage hjem.
Johanne Schmidt-Nielsen (EL), 2012-11-28:
Den holdning kan man jo så have, men fru Benedikte Kiær udtaler den 8. november 2012 til Politiken på spørgsmålet om, hvorvidt man fra De Konservatives side vil støtte fjernelsen af diskriminationen: »Det er sympatisk; jeg synes også, at de børn skal ligestilles med andre børn«.
Karen Hækkerup (S), 2014-04-25:
To af disse bestemmelser giver forvaltningen en egentlig ny adgang til at gennemføre tvangsindgreb; fem af bestemmelserne har haft til formål at udvide anvendelsesområdet for allerede gældende bestemmelser om adgang til tvangsindgreb; fire bestemmelser har i det væsentlige karakter af en videreførelse af en hidtidig bestemmelse; og to bestemmelser indebærer ophævelse af eksisterende bestemmelser.
Mikkel Bjørn (DF), 2024-04-03:
Men jeg glæder mig meget til at se, hvordan det helt præcis er målt, for min oplevelse er afgjort, at der er store problemer ude på vores folkeskoler, og jeg mener, at der er brug for markante stramninger af ordensbekendtgørelsen, også så lærere eksempelvis kan sende elever uden for døren eller hjem, hvis de overskrider grænserne, hvad der er meget begrænsede muligheder for i dag.
Jakob Sølvhøj (EL), 2020-12-03:
Det er kolossalt bekymrende, og jeg er helt enig i de bemærkninger, der også er i beslutningsforslaget, om, at det jo er åbenlyst, at der er store tech-giganter og andre virksomheder, som helt bevidst arbejder med at påvirke de unges adfærd, alene med det sigte hele tiden at holde dem på, og alene fordi der jo er kommercielle interesser: Der er gode penge at tjene ved at fastholde de unge på medierne.
Lars Boje Mathiesen (NB), 2021-05-20:
På det tidspunkt var der faktisk ret høj arbejdsløshed inden for mit fag, inden for lærerfaget, og jeg spurgte: Hvad med, at I som fagforening går til forhandlingerne og siger, at vi faktisk ikke vil have lønstigninger, og det, vi måske normalt har afsat til lønstigninger, vil vi faktisk gerne have, at man bruger på at ansætte nogle flere?
Flemming Kofod-Svendsen (KRF), 1999-02-24:
Men når man kigger lidt nøjere på det, er man så ikke ved at gå ind i et projekt, som reelt ikke lader sig realisere, eller som vil kræve en meget, meget stærk international styring, som jeg tror vil have en række andre, negative følgevirkninger? Jeg anerkender den idealisme, som jeg tror ligger bag ved, men jeg tror ikke, at det her er vejen frem, og derfor støtter vi heller ikke forslaget.
Nicolai Wammen (S), 2003-02-19:
»Vil ministeren i henhold til afgivet svar den 3. februar 2003 give en uddybende præcisering af, hvilke økonomiske, trafikale og miljømæssige konsekvenser det vil få for Århus Kommune og Århus Amt, at det tidligere statslige tilskud til nedsættelse af takster i den kollektive trafik er afskaffet som konsekvens af trafikforliget?«
Lars Barfoed (KF), 2004-01-21:
Så i Det Konservative Folkeparti finder vi, at det er en fornuftig, pragmatisk løsning, der er fundet på det lille problem, som ligger i denne her sag, og i lyset af de mange fordele, som udvidelsen af Den Europæiske Union er forbundet med, synes vi, at det er en meget lille pris, vi betaler på det her område.
Vibeke Peschardt (RV), 1998-01-23:
Dér træffes der selvfølgelig langt flere afgørelser, fordi det er nogle meget brede områder, men der udsendes altså jævnligt afgørelser derfra, og der har aldrig været noget krav om, at man dér skulle offentliggøre alle afgørelser, og det er da heller ikke nødvendigt.
Jacob Mark (SF), 2016-11-24:
Og hvis man så som socialrådgiver f.eks. finder ud af, at man måske hører mere til på den hylde, der hedder pædagoghylden, eller hvis man som sygeplejerske finder ud af, at man gerne vil være læge, så synes jeg faktisk, at det er rigtig fornuftigt både for dem og for Danmark, at de har den mulighed for at vælge om.
Kristian Thulesen Dahl (DF), 2006-01-12:
Der må vi bare sige, at hvis alle kommuner føler sig som en del af det fællesskab, som KL jo er, og tager del i ansvaret for at prøve at løse det her, så vil det selvfølgelig også samlet set være meget nemmere at løse, end hvis halvdelen af kommunerne eksempelvis læner sig tilbage og siger: Vi foretager os ingenting.
Rasmus Jarlov (KF), 2018-05-25:
Jeg vil faktisk vove at påstå, at det kan bringe selvstændighed længere væk, fordi den vigtigste forudsætning for selvstændighed, hvis det er det, man ønsker, er, at Grønland har en ordentlig økonomi, og det kan man ikke have, hvis ikke man har en veluddannet befolkning.
Jan Rytkjær Callesen (DF), 2016-03-15:
Lovforslaget vil ændre den gældende bemyndigelse, således at der gives bemyndigelse til administrativt at fastsætte grænsen for den kapacitet, som det teknisk og økonomisk er forsvarligt at stille til størrelsen på filer, som borgere og virksomheder kan henholdsvis sende til og modtage fra myndigheder.
Benedikte Kiær (KF), 2010-11-17:
Det ene eksempel er en kommune, som jeg har hørt om, hvor forældrene i kommunen bare får at vide, at de kan få to slags madordninger: Den ene, der er noget varm mad, vil koste ni hundrede og et eller andet kroner; den anden er en madpakke til otte hundrede og eller andet kroner om måneden, uden at man får at vide, hvad der er i den her madpakke.
Joachim B. Olsen (LA), 2015-10-29:
Jeg synes sådan set, at det er beklageligt, at et parti, som jeg altid har opfattet som et parti, der tog retssikkerheden meget alvorligt, vælger at placere sig sådan, for det, man jo gør, er, at man så siger, at hensynet til retssikkerheden, den private ejendomsret, er mindre vigtig, end at vi har en fuldstændig effektiv skatteopkrævning.
Pia Gjellerup (S), 2006-04-20:
Med de stadig snævrere økonomiske rammer, der er for den kommunale økonomiske udvikling, bliver det så småt med prioriteringer og valgmuligheder og frihedsgrader, at det i kommunerne føles, som om det er en stærk og meget virkningsfuld reduktion af det kommunale selvstyre.
Jette Gottlieb (EL), 1999-12-02:
Jeg vil spørge Venstre ordfører, om man ikke kunne tillade sig at tage de lange ventelister til børneinstitutionerne som et udtryk for, at der er en ret stor efterspørgsel efter ikke bare børnepasning - og det støder mig, at det hele tiden er det ord, der bliver brugt - men rent faktisk pædagogiske dagtilbud, for det er jo det, der ligger i institutionerne, og det er det, som man ikke kan være sikker på ved alle de tilfældige panikordninger, som mange forældre er nødt til at kaste sig ud i, når de ikke kan få den daginstitutionsplads, som de ønsker, og som børnene i øvrigt er glade for.
René Christensen (DF), 2020-06-22:
Men når jeg så går ind og læser om de her markante, store skattelettelser og både hr. Kristian Thulesen Dahl og hr. Peter Skaarup spørger, hvad konsekvensen af det er, så siger fru Pernille Vermund, at danskerne vil komme i arbejde, og at indtægterne derfor kommer tilbage.
Ole Birk Olesen (LA), 2018-01-31:
Jeg kører privat rundt i en elbil, og der er færre end 14 ladestationer til netop den elbil, men den er alligevel ganske udbredt, når du går rundt i København, og det til trods for, at en bil kan køre kortere på en opladning el end på en tankfuld gas.
Keld Albrechtsen (EL), 2002-03-11:
Det kan vel ikke være sådan, at der på den ene side er alt for mange penge i fonden, så derfor kan man lige så godt nedlægge den, og på den anden side er der tusindvis af mennesker, der står over for at skulle betale 30.000-40.000 kr. i ekstra skat, fordi Dansk Folkeparti trækker tæppet væk under dem. Nu fik hr. Dohrmann nærmest fremstillet nedskæringen på 3 mio. kr. som en gave på 3 mio. kr. Er det ikke korrekt, at på grund af Dansk Folkepartis finanslovaftale er beløbet nedskåret med 3 mio. kr. fra 6 mio. til 3 mio.kr.?
Kim Mortensen (S), 2005-10-12:
Derfor ligger det mig også meget på sinde, at der stadig væk bevares ikke bare en mulighed, men også en god mulighed for unge mennesker til at vælge efterskolen, for det er mit indtryk, at der er utrolig mange unge mennesker, også dem, der går i 10. klasse, der har stor gavn af et efterskoleophold.
Rune Lund (EL), 2017-10-24:
Og herudover skal der være mulighed for at give opholdsforbud til andre personer, der idømmes ubetinget fængselsstraf eller anden strafferetlig retsfølge af frihedsberøvende karakter for overtrædelse af straffeloven, lov om euforiserende stoffer eller lov om våben og eksplosivstoffer – og så kommer det – og som har en tilknytning til en gruppe af personer, der tilsammen står bag omfattende og alvorlig kriminalitet, når overtrædelsen har relation til den dømtes tilknytning til gruppen.
Jacob Jensen (V), 2024-10-11:
handler det her også om, at vi som myndighed får mulighed for at arbejde mere fleksibelt og dermed også mere målrettet i forhold til at løse den opgave, som jo sådan set ikke er at udstede sanktioner, men at man skal være der og være med til at understøtte erhvervet og vejlede erhvervet i at overholde nogle indimellem meget komplicerede regler, og det er sådan set det, der er det vigtigste formål, som jeg ser det.
Svend Auken (S), 2000-05-09:
Vi, og det tror jeg gælder det flertal, der om et øjeblik vil stemme hr. Schmidts forslag ned, er altid indstillet på at tage en seriøs drøftelse af, hvordan vi kan gøre vores lovgivningsarbejde mere bæredygtigt, og i den forbindelse skal selvfølgelig også miljøforslag underkastes en sådan procedure; derom er der ingen tvivl.
Kristian Pihl Lorentzen (V), 2016-03-29:
Vi har set frem til denne forespørgselsdebat om Uber, hvor man imidlertid bør skelne imellem to ting: for det første den verserende sag om Ubers lovlighed i forhold til taxilovgivning og for det andet de fremtidige lovmæssige rammer for personbefordring.
Margrete Auken (SF), 2001-05-10:
tilfælde sådan ret meget i strid med alt, hvad vi har vedtaget om, hvornår forslag skal fremsættes osv., og der kan selvfølgelig være - det har jeg ikke haft mulighed for endnu at sætte mig ind i - retsproblemer i det nogle steder; det har jeg ikke helt overblik over, og det synes jeg i givet fald vi skal have ordentlig klarhed over.
Kim Andersen (V), 1998-04-16:
Fra Venstres side vil vi være positivt indstillet over for lovforslaget og vil arbejde konstruktivt med det i Kulturudvalget; men jeg må på den anden side også tilkendegive, at vi har et spørgsmål om den digitale kopiering, som vi vil have nærmere belyst, og det håber jeg der bliver lejlighed til.
Poul Henrik Hedeboe (SF), 2005-04-12:
Derfor vil jeg, da hr. Poul Henrik Hedeboe ikke har så mange spørgsmål tilbage, slutte og sige, at i det regeringsgrundlag, der er grundlag for denne regering, står der udtrykkeligt, at der er behov for at etablere et samlet overblik over de konkrete udfordringer, der præger og vil komme til at præge bl.a. hovedstadsregionen.
Inger Støjberg (V), 2011-05-04:
Så enten må vi have mange flere multinationale selskaber, end vi nogen sinde har anet – altså, vi må faktisk have så mange multinationale selskaber, at det må overgå enhver forstand – eller også bruger S og SF pengene flere gange, og jeg tror, vi alle sammen kender svaret: Man bruger pengene flere gange.
Niels Helveg Petersen (RV), 1998-11-13:
Det er ikke til at vide, hvilken beslutning den svenske regering må træffe, for der er jo flere af de pårørende, som ikke ønsker, at ofrene skal bjærges. Selv om den svenske regering skulle ændre opfattelse, er Sverige stadig forpligtet efter bestemmelserne i den overenskomst, der blev indgået den 23. februar 1995.
Line Barfod (EL), 2007-04-27:
Med den logik, hr. Per Ørum Jørgensen anvender her, om, at hvis man giver kirken frihed til selv at bestemme, er det det samme som at blande sig, så burde hr. Per Ørum Jørgensen jo også foreslå, at vi igen skulle forbyde, at man har kvindelige præster i folkekirken, for det er der jo heller ikke enighed om.
Victoria Velasquez (EL), 2023-04-27:
Det at få væltet rundt på hele sin hverdag er svært, og det kan også være svært at finde en ny mening i sin hverdag og i sit liv, og det er også derfor, og det adresserede vi også sidste gang, ligesom bl.a. 3F, at vi egentlig burde have gjort det sådan, at puljen havde varet længere, for det kan altså også tage noget tid.
Lars Løkke Rasmussen (V), 2009-10-08:
Det er jo ikke det samme, som at vi er i mål, det er jo ikke det samme, som at der ikke skal ske yderligere, og derfor annoncerede jeg jo præcis også i forgårs, at regeringen nu spiller op til at lave en Kræftplan III – ikke en eneste kvittering har der været for det, alene en forkert påstand.
Marianne Jelved (RV), 2020-03-10:
Og hele det arbejde, vi gjorde i fællesskab her i vintermånederne, og som resulterede i den aftale, vi kunne offentliggøre den 21. februar, bygger jo på, at vi faktisk fandt hinanden og det, der var målsætningen for os, og det, der var ideen med at lave et nyt system, et nyt værktøj.
Karin Nødgaard (DF), 2017-04-04:
Så er der også en del af lovforslaget, som lægger op til, at der skal udarbejdes noget informationsmateriale om hovedprincipperne i delingsreglerne, og der synes jeg det er meget vigtigt – og det er Dansk Folkeparti selvfølgelig glade for at vi har fået med i bemærkningerne – at der skal opfordres til, at parterne søger noget juridisk rådgivning i forbindelse med alt det her, for som jeg indledte med at sige, er det meget juridisk, det er et meget kringlet sprog, det er svært forståeligt, og derfor er det vigtigt, at parterne, også netop når kærligheden er stor, tænker på, hvordan de egentlig kan sikre hinanden, hvordan de vil håndtere det, hvis de en dag går fra hinanden.
Flemming Damgaard Larsen (V), 2004-10-28:
Det er jo således, at forudsætningen for, at der kan laves en anlægslov, der kan vedtages her i Folketinget, er, at vi har projekteringen og de miljøundersøgelser, der skal foretages, altså de VVM-undersøgelser, der skal foretages, helt på plads; det er den egentlige forudsætning for en anlægslov.
Ole Birk Olesen (LA), 2017-04-26:
Der er på den ene side hensynet til, at familier kan bygge det hus, de gerne vil bo i, og at de kan have nogle legitime hensyn, de gerne vil tage, og så er der på den anden side hensynet til, at gangbesværede kan komme ind i alle hjem i Danmark, uden at de skal løftes op osv.
Julie Skovsby (S), 2010-12-08:
Hvis jeg selv skal prøve at vurdere, hvor ministeren ligger på karakterskalaen ud fra ordene om at være tilfreds, og at formålet har været at skabe debat, er det så rigtigt forstået, at ministeren så vil placere regeringens indsats under et 7- eller eventuelt et 4-tal?
Karin Nødgaard (DF), 2013-12-03:
Altså, hvis vi skal have et samfund, hvor vi sætter pris på de ældre medborgere, som har – og jeg bruger udtrykket – støbt fundamentet for vores velfærdssamfund, så skal det altså ikke være sådan, at vi sidder og siger, at der ikke er råd til at give dem den pleje eller den omsorg, de har brug for.
Anders Fogh Rasmussen (V), 2003-02-26:
Så skal jeg blot sige til hr. Thulesen Dahl, at i det meget første udkast, der nu ligger til visse artikler i en sådan forfatningstraktat, står jo nøjagtig det, som hr. Thulesen Dahl siger bør kendetegne situationen, nemlig at enhver beføjelse, der ikke er tillagt Unionen ved forfatningen, tilkommer medlemsstaterne.
Lene Espersen (KF), 2006-10-26:
Man valgte den mellemstatslige vej med et rigtig godt samarbejde, og det var en god måde at få opbygget både et tillidsfuldt samarbejde om det, der vel er kernen i enhver retsstat, nemlig hvordan den retsstat fungerer, hvordan domstolene fungerer, og hvilke indgrebsmuligheder politiet har, på.
Henning Hyllested (EL), 2022-03-03:
Jeg har flere gange peget på, at vi i Danmark jo i sin tid ikke mindst har vedtaget en fremragende plan om at gøre togtrafikken meget hurtigere, og det ville være et rigtig godt alternativ og dermed også et realistisk alternativ til indenrigs- og flytrafik, nemlig i form af fonden Togfonden DK, som jo skulle bringe folk fra København til Aalborg på 3 timer.
Poul Nyrup Rasmussen (S), 1997-11-19:
Men hvis det er det lag, vi taler om for at få kvalitetsfødevarer i Danmark, som vi virkelig kan stå inde for, og som vi ved har en baggrund, der betyder, at man ikke behandler dyr, som man desværre gør nogle steder, som maskiner, så tror jeg, den danske befolkning gladeligt betaler den tiøre mere pr. kg.
Birthe Rønn Hornbech (V), 2006-05-05:
Men var det ikke sådan – jeg tør ikke påstå det, og derfor udtrykker jeg mig i et spørgsmål – at det blev til, at fagforeningerne i virkeligheden foretrak at råde deres medlemmer til at få en klækkelig erstatning frem for at få sandheden frem i lyset?
Rune Lund (EL), 2006-11-22:
For så vidt angår EPA’erne, er det meget, meget vigtigt for mig at understrege, at EPA’erne kan/skal ses som en måde, hvorpå vi bidrager til at forberede de fattigste lande til en global handelsaftale og til dermed at kunne benytte de muligheder, som en forhåbentlig snart kommende global aftale også skal give de allerfattigste lande.
Leif Mikkelsen (LA), 2013-02-19:
En gennemførelse af vores politik, som betyder et helt andet skatteniveau, betyder jo rent faktisk, at de, der skal bruge den kollektive trafik, har flere af deres egne penge at bruge i stedet for at skulle betale til et regeringsparti, der åbenbart hæmningsløst skal bruge de penge, man kan få op af borgernes lommer.
Elisabeth Arnold (RV), 2003-04-24:
Jamen det er jo klart nok, for fru Birthe Rønn Hornbech repræsenterer en regering, som skærer ned f.eks. på trafikuheldsforebyggelse, på det trafiksikkerhedsmæssige område, og derved indirekte er med til at forhøje antallet af ulykker på vejene
Søren Egge Rasmussen (EL), 2016-01-19:
Så vi står altså her med en lovgivning, hvor den million mennesker, der bor i de almene boliger, og den million mennesker, der bor i privat udlejning, ikke har en mulighed for at nå frem til at kunne lave noget, hvor de bruger den her boligjobordning til at fremme klimatiltag.
Anni Svanholt (SF), 2001-02-20:
Når vi mener, at det er vigtigt, at arbejdsgiveren årlig skal redegøre for uligeløn og begrundelsen herfor, så er det, fordi vi mener, at ansvaret klart er placeret, også i lovens forstand, nemlig at det er arbejdsgiveren, der skal løfte den bevisbyrde.
Rasmus Prehn (S), 2005-12-07:
Der forstår jeg det sådan, at der er mange unge mennesker, der finder det generende, at det er sådan, så de midt i et uddannelsesforløb pludselig skal til at betale mere for at transportere sig hjem til forældrene på weekend f.eks. eller for at komme på besøg hos venner osv.
Peter Skaarup (DD), 2023-05-11:
Her er det tit svært at få det fuldstændige overblik, og det var også derfor, at jeg tidligere under debatten nævnte, at her er der brug for en ekstra indsats for at få nogle flere tal og noget mere baggrund for, hvordan det egentlig står til, men det, der i hvert fald ligger fast, er, at der desværre er en kraftig overrepræsentation af ikkevestlige indvandrere i forhold til kriminalitet her i landet.
Anders Fogh Rasmussen (V), 2002-05-02:
Det er alt sammen også rigtigt, men det siger jo intet som helst om den fremadrettede indsats, og det er her, hr. Villy Søvndals halvering bliver interessant, for hr. Villy Søvndal hævder, at regeringen halverer indsatsen over for de svageste grupper.
Elisabeth Arnold (RV), 2002-04-04:
Dertil var vi nogle, som kendte Europarådets arbejde, som måtte sige: Jamen det er faktisk Europarådets fornemste pligt at overvåge medlemslandenes håndtering af menneskerettighederne og at uddele reprimander eller uddele gode råd eller uddele kritik, hvis det er kritik, der er fornødent.
Jørn Jespersen (SF), 2001-01-11:
miljøreglerne i forhold til ferskvandsdambrug, men vi har noteret os, som det også er nævnt, at fødevareministeren har nedsat et udvalg, der skal kigge på erhvervets fremtidsmuligheder og udviklingsmuligheder, herunder også på miljøreguleringen. Når resultatet af det udvalgsarbejde foreligger, vil vi se på det med åbent sind og gerne være med til at drøfte, om der skal ske nogle ændringer, som også ud fra en miljømæssig betragtning kunne være fornuftige.
Nick Hækkerup (S), 2010-11-10:
Et andet initiativ, som har været omtalt, er, at man måske kunne ændre skrotningspræmien, sådan at vi hæver skrotningspræmien for bilerne – bare for eksemplets skyld – til f.eks. 15.000 kr., hvis den, der får skrotningspræmien, samtidig køber en miljøvenlig bil.
Yvonne Herløv Andersen (CD), 2001-01-17:
Jeg kan godt se, at man vifter med fanen om det kommunale selvstyre, det synes jeg da også er godt, men det er vel ikke så godt, så det skal stå i vejen for en, tror jeg, talmæssigt smal gruppe, som ønsker at flytte af den ene eller den anden årsag.
Frank Aaen (EL), 2000-01-11:
Den socialdemokratiske ordfører er fuldt bevidst om, at det største problem ved de lovforslag, vi behandler nu, er, at kundeoplysninger kan flyde fra den ene virksomhed til den anden inden for en finansiel koncern, og han prøver så at fortælle, at det behøver man ikke at være så bange for af den og den grund.
Lene Espersen (KF), 2012-05-31:
Nu står hr. Jens Joel her i dag og siger præcis det modsatte, nemlig at det nærmest ikke er noget problem, at man har lavet en særpulje, hvor man, som jeg kunne forstå det på kulturministeren, så også sammen med Enhedslisten kan sidde og dele penge ud til vennerne.
Maria Durhuus (S), 2024-11-21:
Men mener ordføreren, at det er bedre, at det kommer på et bestemt tidspunkt, sådan at ordføreren kan sidde herinde og trække en statistik og sige, at nu har den her kommune gennemført sit forebyggelsesbesøg, eller mener ordføreren, at det måske kunne være en idé, at man ude i kommunerne kom til et forebyggende hjemmebesøg, når behovet var der, i stedet for når alderen var der?
Ole Hækkerup (S), 1999-05-18:
Jeg synes, det ville være oplagt at se på det i forbindelse med den generelle revision af telelovgivningen, og ministeren har nedsat et udvalg, hvor sagkyndige - herunder juridisk sagkyndige - ser på forhold, som det kunne være værd at overveje. Jeg tror, at med hensyn til de ændringer, vi vil nå frem til der, herunder også det, som f.eks. hr. Kristian Jensen nævner, vil det være oplagt at sikre os, at vi er på fuldstændig sikker grund, for intentionerne om, hvor vi skal her, er der jo - så vidt jeg kan høre - ikke nogen nævneværdig uenighed om.
Morten Østergaard (RV), 2005-04-29:
Jeg skal så bare forstå, om det er sådan, at der ikke er behov for, at vi har en ombudsmandsinstitution, at der ikke er behov for Rigsrevisionen, at der ikke er behov for de typer af uafhængige kontrolorganer, som vi har indrettet i forbindelse med vores folkestyre til at kontrollere, om tingene indimellem kører af sporet i ministeriet?
Sophie Løhde (V), 2024-01-17:
For det har jeg også tilkendegivet offentligt, og det er derfor, jeg synes, man her lidt forsøger at lave en konflikt, hvor jeg i virkeligheden forsøger at være imødekommende over for, at vi skal diskutere rigtig mange vigtige spørgsmål, når det handler om fremtidens almene praksis, herunder den vigtige dagsorden omkring, hvordan vi kan sikre en bedre lægedækning i Danmark.
Morten Messerschmidt (DF), 2020-01-31:
Det, der var lidt ærgerligt, var selvfølgelig den anden del af talen, hvor hr. Morten Dahlin jo til forveksling lyder som en socialdemokratisk minister: Man vil egentlig gerne, men det går nok galt, hvis man gør det, som Dansk Folkeparti foreslår.